Charley Toorop

Annie Caroline Pontifex (Charley) Fernhout-Toorop (Katwyk, 24 maart 1891 — Bergen (Noard-Hollân), 5 novimber 1955)Charley Toorop, Ryksburo foar Keunsthistoaryske Dokumintaasje wie in Nederlânse skilderesse en litografe. 

 Libben 
Charley Toorop is de dochter fan Jan Toorop. Har soan Edgar Fernhout, ek wol Eddy Fernhout neamd, waard ek keunstskilder. Har oare soan, John Fernhout, waard filmer en arbeide in protte op mei Joris Ivens. Charley wie de skoanmem fan de bekende fotografe Eva Besnyö dy't yn 1933 mei John Fernhout troude.

 Wurk 
Charley Toorop wie fan 1916 ôf lid fan de keunstnersgroep Het Signaal, dy't yngeande belibbing fan de werklikheid foarstie troch kleuren en linen swier oan te sette kleurkontrasten te brûken. Mei dêrom wurdt se wol rekkene ta de Bergenske Skoalle.

Yn 1926 gie sy nei Amsterdam, dêr't har skilderkeunst beynfloede waard troch de film. Frontaal skilderde figueren steanne los neist elkoar as wiene sy troch lampen op in filmset útljochte. Har stillibbens litte besibbenens sjen mei it syntetysk kubisme fan Juan Gris. Yn de jierren '30 begjint hja in protte frouljusfigueren, ek neakten en selsportretten yn in krêftige, realistyske styl te meitsjen. Bekend binne har grutte doek Drie generaties (1950), in selsportret, (in portretbuste fan) har heit en har soan Edgar, dêr't se wierheidsleafde en gefoel foar symbolyk yn ferienigt. 

Har realisme sûnder konsesjes hat wat magysks: "Is de natuurlijke verschijning de werkelijkheid", frege sy har al yn 1917 ôf, "of is aan haar vorm alleen te betasten het meest onwerkelijke dat voor ons verschijnt? Dit onwerkelijke, wat het meest werkelijke is."

Charley Toorop wie in freondinne fan oare keunstners sa as Bart van der Leck en Piet Mondriaan. Wichtich wurk fan har hat it Kröller-Müller Museum te Otterlo op 'e noed.

It troch har ûntwurpen en fanwege har boude hûs "De Vlerken" oan de Buerweg 19 yn Bergen (Noord-Holland) stiet dêr noch altyd, al is it nei in brân, no wol mei dakpannen ynstee fan reid bedutsen.

 Iepenbiere kolleksjes 
Gemeentemuseum De Haach, De Haach
 Museum Boijmans Van Beuningen, RotterdamObjecten in het Museum Boijmans Van Beuningen
 Ryksmuseum AmsterdamObjekten yn it Ryksmuseum
Siuwsk Museum, Middelburch
Museum MORE, Gorssel
 Stedelikmuseum, Amsterdam
 Museum de Fundaasje, Swol
 Polderhûsmuseum, Westkapelle
 Museum Boijmans Van Beuningen yn Rotterdam
 Museum Kranenburgh yn Bergen
 Kröller-Müller Museum yn Otterlo
 Stedelik Museum Alkmaar yn Alkmar
 Grinzer Museum in Grins (stêd)

 Literatuer 
 Bosma, Marja (2008). Vooral geen principes!: Charley Toorop. Rotterdam: Museum Boijmans Van Beuningen (ISBN 978-90-6918-232-2).
 Brederoo, Nico J.B. (1982). Charley Toorop, Leven en Werken. Amsterdam: Meulenhoff/Landshoff (ISBN 90-290-8142-2).
 Bremer, Jaap B.J. (1995). Charley Toorop : werken in de verzameling van het Kröller-Müller Museum. Otterlo: Museum Kröller-Müller (ISBN 90-74453-14-7).
 Bremer, Jaap B.J. (2000). De vriendschap : Henk Chabot en Charley Toorop. Rotterdam: Chabot Museum (ISBN 90-802255-6-8 ). 
 Hammachter, A.M. (1952). Charley Toorop, een beschouwing van haar leven en werk. Rotterdam: W.L. & J. Brusse.
 Helmond, Toke van (2008). Zelfportret van een liefde: Charley Toorop en Arthur Lehning. (Briefwikseling). Amsterdam: Lubberhuizen (ISBN 978-90-5937-203-0).
 Hermes, Nio (1991). Met verve: Charley Toorop, Lizzy Ansingh, Jacoba van Heemskerck, Lou Loeber, Sorella, Adya van Rees-Dutilh. Amsterdam: Furie (ISBN 90-71035-44-1).

 Keppelings om utens 
 Charley Toorop yn Het Geheugen van Nederland
 Boarnen oer Charley Toorop yn de bibleteek fan it Ryksmuseum, Amsterdam

Kategory:Nederlânsk keunstskilder
Kategory:Nederlânsk litograaf
Kategory:Bergenske Skoalle
Kategory:Persoan berne yn 1891
Kategory:Persoan stoarn yn 1955